ביג היט מיוזיק

ביג היט מיוזיק (בקוריאנית: 빅히트 엔터테인먼트; באנגלית: Big Hit Music) לשעבר ביג היט אנטרטיינמנט (בקוריאנית: 빅히트 엔터테인먼트; באנגלית: Big Hit Entertainment), היא חברת תקליטים מקוריאה הדרומית אשר נוסדה בשנת 2005 על ידי באנג סי-היוק. במרץ 2021 היא מותגה והוקמה מחדש כלייבל עצמאי הפועל תחת הייב קורפוריישן. נכון להיום, הלייבל הוא ביתם של לי היון (אנ'), וקבוצות הבנים BTS ו-TXT (אנ'). ביג היט אנטרטיינמנט נוסדה ב-1 בפברואר 2005, והחתימה את השלישייה הווקאלית 8Eight (אנ') ב-2007. בשנת 2010 החברה חתמה על חוזה ניהול משותף של קבוצת הבנים 2AM (אנ') עם JYP אנטרטיינמנט. באותה שנה, באנג סי-היוק ערך אודישנים ברחבי המדינה והחבר הראשון בלהקת BTS, RM, חתם חוזה עם החברה. שנה לאחר מכן שוגה הצטרף גם הוא ללהקה כראפר. בהמשך לוהקו ג'ין, ג'יי-הופ, ג'ימין, V וג'ונגקוק לקבוצה. הם עשו את הופעת הבכורה שלהם כלהקה ביוני 2013. בשנת 2012, החברה החתימה את לים ג'ונג-הי (אנ'), והקימה את להקת הבנות Glam (אנ') כשיתוף פעולה עם סורס מיוזיק. הקבוצה הייתה פעילה עד 2014, אז פורקה עקב סיום החוזים ולאחר שאחת מהחברות, דאהי, נידונה למאסר לאחר שנמצאה אשמה בסחיטת השחקן לי ביונג-הון. לאחר סיום החוזה המשותף בין ביג היט ו-JYP באפריל 2014, שלושה מחברי 2AM חזרו ל-JYP, בעוד לי צ'אנג-מין (אנ') נשאר בביג היט על מנת להמשיך בקריירת הסולו שלו וכחלק מהצמד הום (אנ'). בשנה זו גם התפרקה 8Eight לאחר שהסתיימו החוזים של באק צ'אן וג'ו הי עם ביג היט. במאי 2015, לים ג'ונג-הי נפרדה מהסוכנות, לאחר סיום חוזה של שלוש שנים. בפברואר 2018, הצמד הום התפרק לאחר שהחוזה של צ'נגמין הסתיים. הוא עזב את החברה על מנת להקים סוכנות משלו, בעוד לי היון המשיך כאמן סולו. באוקטובר, BTS חידשו והאריכו את החוזה שלהם עם הסוכנות לשבע שנים נוספות. במרץ 2019, הציגה ביג היט לראשונה את להקת הבנים השנייה שלה, TXT (אנ'). בפברואר 2021 הכריזה ביג היט על שותפות עם יוניברסל מיוזיק גרופ, שתכלול מיזם משותף בין ביג היט אמריקה וגפן רקורדס בחברת תקליטים בלוס אנג'לס ופיתוח קבוצת פופ תחת מודל המושפע מקיי-פופ. בנוסף, יוניברסל בוחנת שימוש נוסף בפלטפורמה החברתית של ביג היט, Weverse (אנ'). כתוצאה משותפות זו, ביג היט הגיעה באוקטובר להסכמה להעביר את ההפצה של BTS בארצות הברית ובכמה מדינות אחרות מקולומביה רקורדס ו-The Orchard (אנ') של סוני מיוזיק ליוניברסל. ב-19 במרץ 2021, הודיעה ביג היט אנטרטיינמנט על שינוי שמה להייב קורפוריישן (תאגיד הייב), כדי להדגיש את המגוון הרחב יותר של יחידות עסקיות ומיזמים. עם השינוי, השם של חברת התקליטים ביג היט שונה לביג היט מיוזיק. ב-1 באפריל 2021, הודיע התאגיד באמצעות החלטת דירקטוריון על הפרדה בין עסקי חברת התקליטים (ביג היט מיוזיק) לבין הייב ועל הקמת חברה חדשה עם 100% מהמניות בידי הייב. ב-1 ביולי 2021, ביג היט מיוזיק הפכה לחברת בת של הייב. בינואר 2017 תרמה חברת ביג היט 30 מיליון וון דרום קוריאני לארגון למען משפחות שנפגעו באסון טביעת המעבורת MV Sewol. התרומה נועדה להיעשות בסתר אך התפרסמה. ביוני 2020 תרמה החברה יחד עם להקת BTS כמיליון דולר לתנועת Black Lives Matter. לאחר מכן תרמו גם מעריצי הלהקה כמיליון דולר. החברה תרמה בנוסף כמיליון דולר לקמפיין Crew Nation של חברת הבידור האמריקאית לייב ניישן שמטרתו תמיכה במוזיקאים במהלך מגפת הקורונה. ראו גם: דיסקוגרפיה של ביג היט מיוזיק (אנ') BTS TXT (אנ') (Tomorrow X Together - מחר X ביחד) לי היון (אנ') RM אגוסט D ג'יי-הופ ג'ין ג'ימין ג'ונגקוק V יונג'ון (אנ') "היטמן" באנג פידוג סלואו ראביט סופרם בוי שוגה RM ג'יי-הופ סון סונג-דיוק K.Will (אנ') (2005–2007, ניהול משותף עם JYP אנטרטיינמנט) 2AM (אנ') (2008–2014, ניהול משותף עם JYP אנטרטיינמנט) ג'ו קוון (אנ') (2010–2014) 8Eight (אנ') (2007–2014, ניהול משותף עם סורס מיוזיק) Glam (אנ') (2010–2014, ניהול משותף עם לסורס מיוזיק) לים ג'ונג-הי (אנ') (2012–2015, ניהול משותף עם JYP אנטרטיינמנט) הום (אנ') צ'אנגמין (אנ') (2010–2018) קידו (אנ') - התאמן כחבר לעתיד בלהקת BTS, אך לפני הופעת הבכורה עזב את החברה והצטרף לחברת סטארדום אנטרטיינמנט (אנ') ועשה את הופעת הבכורה שלו עם להקת Xeno-T (אנ'). איירון (אנ')- התאמן כחבר לעתיד בלהקת BTS, אך לפני הופעת הבכורה עזב את החברה והצטרף לחברת פולריס אנטרטיינמנט (אנ'). מדיה וקבצים בנושא ביג היט מיוזיק בוויקישיתוף אתר האינטרנט הרשמי של ביג היט מיוזיק (באנגלית, בקוריאנית, ביפנית ובסינית) ביג היט מיוזיק, ברשת החברתית אקס (טוויטר) "[INTERVIEW] Bangtan Boys". Cuvism Magazine (בקוריאנית). 22 ביולי 2013. אורכב מ-המקור ב-5 ביולי 2014. נבדק ב-18 ביולי 2015. {{cite journal}}: (עזרה) "K-Pop Group 8Eight To Disband, Big Hit Entertainment Issues Statement About Future Plans". KpopStarz. נבדק ב-24 ביולי 2015. {{cite web}}: (עזרה) "Lim Jeong Hee cuts ties with Big Hit Entertainment after 10 Years". KpopStarz. נבדק ב-18 ביולי 2015. {{cite web}}: (עזרה) S. Cho, HYBE Establishes Big Hit Music As New Subsidiary Company, Soompi, ‏4 במרץ 2021 J. Lim, BTS And Big Hit Entertainment Make Generous Donation To Families Of Sewol Ferry Victims, Soompi, ‏21 בינואר 2017 Bruner Raisa ואחרים, Entertainer of the Year, טיים מגזין, 2020 Brennan, B. William, The Korean boy band BTS mapping the soul., The Journal of Analytical Psychology, 2020